Verscio

**Verscio** (lombardisch *Versc*) isch es Dorf i dr Gmai Terre di Pedemonte, wo zum Chrais (circolo) Melezza im Bezirk Locarno vum Kanton Tessin in dr Schwyz ghert. Uf dr 14. April 2013 het Verscio mit dr Nochbergmaine Cavigliano un Tegna zue dr neie Gmai *Terre di Pedemonte* fusioniert.

## Geografi
Verscio ligt nördlig vu dr Melezza am Iigang zum Centovalli, zwüsch em Maggiatal im Oschte und em Onsernonetal im Nordweschte. Nochbergmaine vu Verscio sin vor dr Fusion im 2013 d Gmaine Avegno-Gordevio, Cavigliano, Losone, Maggia un Tegna gsi. 

## Gschicht
Verscio isch zum erschte Mol gnännt wore anne 1335 as *Varzio*, 1366 *Vercio*.

Am 22. Septämber 2002 het s e Volksabtimmig gee iber d Fusion vu dr Gmaine Tegna, Verscio un Cavigliano zue dr neie Gmai *Pedemonte*. Wel d Burger vu s Projäkt abglähnt hän, isch s nit zum Zämmeschluss chuu. Am 25. Septämber 2011 hän d Burger eme neie Fusionsbrojäkt mit Cavigliano un Tegna zue dr neie Gmai Terre di Pedemonte zum 14. April 2013 zuegstimmt.

## Verwaltig
Dr Burgermaischter (Sindaco) vu Verscio isch bis 2013 dr Bruno Caverzasio gsi.

## Bevelkerigsentwicklig
Quälle: Bundesamt für Statistik 2005

## Dialekt
Dr lombardisch Dialäkt vu Verscio ghert zum Ticinese.

## Kultur
Bsundrigs bekannt isch Verscio wäg dr Theaterschuel Accademia Teatro Dimitri (Scuola Teatro Dimitri), wo vom Clown Dimitri im 1975 gründet wore isch, und wäg em *Museo Comico*, wo sit em Johr 2000 dört im erschte Stock isch.

## Böuwärch
* Bfaarchilche *S. Fedele* (1214 gweit, 1743–48 nei böue, Durm vu 1707, romanischi un spotgotischi Freske)

## Literatur
* Johann Rudolf Rahn: *I monumenti artistici del medio evo nel Cantone Ticino.* Tipo-Litografia di Carlo Salvioni, Bellinzona 1894, S.&nbsp;283–284.
* Celestino Trezzini: *Verscio.* In: *Historisch-Biographisches Lexikon der Schweiz,* Band 7, *Ungelt – Villarvolard.*, Attinger, Neuenburg 1921, S.&nbsp;231.
* Virgilio Gilardoni: *Il Romanico. Catalogo dei monumenti nella Repubblica e Cantone del Ticino.* La Vesconta, Casagrande S.A., Bellinzona 1967, S.&nbsp;125, 197, 566, 579–581.
* Guglielmo Buetti: *Note Storiche Religiose delle Chiese e Parrocchie della Pieve di Locarno, (1902), e della Verzasca, Gambarogno, Valle Maggia e Ascona (1906).* 2. Auflage, Pedrazzini Edizioni, Locarno 1969, S.&nbsp;235–237.
* *Verscio: ein Dorf im Tessin.* Tipografia Pedrazzini, Locarno 1982.
* Simona Martinoli und andere: *Guida d’arte della Svizzera italiana.* Edizioni Casagrande, Bellinzona 2007, S.&nbsp;211, 212, 213, 219, 222, 242.
* Elfi Rüsch: *I monumenti d’arte e di storia del Canton Ticino. Distretto di Locarno IV: La Verzasca, il Pedemonte, le Centovalli e l’Onsernone.* (= *Die Kunstdenkmäler der Schweiz.* Band 123).&nbsp;Hrsg.&nbsp;Gesellschaft für Schweizerische Kunstgeschichte SKG. Bern 2013, ISBN 978-3-03797-084-3, S.&nbsp;149–168.
* Mario De Rossa: *B.D.L. (Benefattori di Livorno). Le loro testimonianze nelle Terre di Pedemonte, nelle Centovalli e a Ronco s/Ascona.* in *Arte&Storia.* *Svizzeri a Pisa e Livorno.* 14.&nbsp;Jahrgang, Nummer 62, Edizioni Ticino Management, Lugano August 2014, S.&nbsp;262–281.
* 

## Weblink

* Verscio uf dr Website vum *Amt für Statistik des Kantons Tessin*
* Websyte vu dr Gmai Terre di Pedemonte

## Fuessnote